Pensiya va nafaqa tayinlashda talab qilinadigan yana bir hujjat turi soddalashtirildi. Joriy yilning 2020 yil 20 aprelida O‘zbekiston Respublikasi Adliya vazirligida 2282-8-son bilan ro‘yxatga olingan “Pensiya ishlarini rasmiylashtirish va yuritish tartibi hamda pensiya hujjatlarining shakllari va ularni to‘ldirish qoidalari” to‘g‘risidagi yo‘riqnomaga o‘zgartirish va qo‘shimchalar kiritildi. Pensiya jamg‘armasi matbuot xizmati xabariga ko‘ra, joylarda fuqarolarga davlat xizmatlarini ko‘rsatilishida sansalorlik va boshqa ma’muriy to‘siqlarni bartaraf etish xamda ularga qulayliklar yaratishni kuchaytirish maqsadida fuqarolar tomonidan boquvchisini yo‘qotganlik pensiyasi yoki nafaqasini tayinlashda vafot etgan boquvchi qaramog‘ida bo‘lgan oila a’zolari to‘g‘risida yashash joyidan ma’lumotnomani taqdim qilish tartibi bekor qilindi.